
S L U Ž O B N Ý   P R E D P I S

z 11. apríla 2019
o zriadení vojenského vyznamenania

Pamätná medaila k 75. výročiu Slovenského národného povstania
a skončenia druhej svetovej vojny
Podľa § 154 ods. 3 zákona č. 281/2015 Z. z. o štátnej službe profesionálnych vojakov 
a o zmene a doplnení niektorých zákonov v znení neskorších predpisov sa ustanovuje:
Čl. 1

Základné ustanovenia

(1) Zriaďujem vojenské vyznamenanie Pamätná medaila k 75. výročiu Slovenského národného povstania a skončenia druhej svetovej vojny (ďalej len „pamätná medaila“).
(2) Pamätnú medailu zriaďujem na ocenenie účasti v národnom boji za oslobodenie, za udržiavanie a rozvoj tradícií spojených s národným bojom za oslobodenie a za starostlivosť 
o hroby padlých účastníkov národného boja za oslobodenie.
(3) Pamätná medaila nemá stupne.
(4) Popis pamätnej medaily je uvedený v prílohe č. 1 k tomuto služobnému predpisu.

(5) Vzor pamätnej medaily je uvedený v prílohe č. 2 k tomuto služobnému predpisu.
(6) Vzor rozety k pamätnej medaile je uvedený v prílohe č. 3 k tomuto služobnému predpisu.
Čl. 2

Podmienky udelenia pamätnej medaily
(1) Pamätnú medailu možno udeliť
a)
účastníkovi národného boja za oslobodenie, 
)

b)
profesionálnemu vojakovi,

c)
príslušníkovi ozbrojených síl cudzieho štátu,

d)
kolektívu osôb,

e)
štátnemu občanovi Slovenskej republiky, 

f)
cudzincovi.
(2) Pamätnú medailu možno udeliť na návrh generálneho riaditeľa sekcie ľudských zdrojov Ministerstva obrany Slovenskej republiky a na návrh náčelníka Generálneho štábu ozbrojených síl Slovenskej republiky. 

(3) Pamätnú medailu možno udeliť aj bez návrhu uvedeného v odseku 2.

(4) Pamätnú medailu udeľuje minister obrany Slovenskej republiky písomným vojenským rozkazom.
(5) Pamätná medaila udelená in memoriam sa odovzdáva pozostalým.
(6) Pri udelení pamätnej medaily sa zároveň odovzdáva doklad o jej udelení. Vzor do-
kladu o udelení pamätnej medaily je uvedený v prílohe č. 4 k tomuto služobnému predpisu.
Čl. 3

Účinnosť

Tento služobný predpis nadobudne účinnosť odo dňa vyhlásenia vo Vestníku Minister-
stva obrany Slovenskej republiky.

Peter   G A J D O Š , v. r.
minister obrany

Slovenskej republiky

Č. SEĽUZ-86-10/2019-OSVVaVD
Príloha č. 1

k služobnému predpisu č. 21/2019
POPIS PAMÄTNEJ MEDAILY
1. Lícna strana – pamätná medaila má kruhový tvar. V dominantnej časti kruhovej kompozície je vyobrazený reliéf Nízkych Tatier, ktorý je zo spodnej časti prekrytý obdĺžnikovým poľom, v ktorom je osadený kvet maku vyrastajúci z okraja; jeden rozkvitnutý ako dominantný, druhý s uzavretým kvetenstvom a s lístkom. Kvet maku predstavuje symbol vojnových veteránov. Po zvislých stranách obdĺžnika je na ľavej strane letopočet 1944 spájajúci sa so Slovenským národným povstaním a na pravej strane letopočet 1945 spojený so skončením druhej svetovej vojny. Po obvode je v kruhopise v dvoch samostatných riadkoch text. Prvú časť textu tvorí nápis 75. VÝROČIE SLOVENSKÉHO NÁRODNÉHO POVSTANIA 
a druhú časť textu tvorí nápis A SKONČENIA DRUHEJ SVETOVEJ VOJNY, ktorý je umiestnený pod textom prvej časti. Po obvode vonkajšej strany medaily je v plastickej forme lem široký 1 mm.
2. Rubová strana – tvorí ju v strede plochy umiestnený znak Ministerstva obrany Slovenskej republiky bez textu na stuhách, okolo ktorého je do kruhu umiestnený nápis MINISTERSTVO OBRANY SLOVENSKEJ REPUBLIKY. V dolnej časti je miesto na matričné číslo. Po obvode vonkajšej strany medaily je v plastickej forme lem široký 1 mm.
3. Stuha je červeno-bielo-červeno-bielo-červeno-bielo-červená; šírka jednotlivých pruhov je 4-2-
-8-10-8-2-4 mm, šírka stuhy je 38 mm, dĺžka stuhy je 64 mm.
4. Stužka zodpovedá usporiadaniu farieb stuhy, šírka stužky je 38 mm, dĺžka stužky je 11 mm.
5. Rozeta má tvar kruhu a zodpovedá farebnej kombinácii prevlečenej stuhy, jej priemer a výška je 5 mm.
6. Priemer obojstrannej pamätnej medaily je 35 mm. Pamätná medaila je vyrobená z kovu striebornej farby.
Príloha č. 2

k služobnému predpisu č. 21/2019
Vzor PamätNEJ MEDAILY

      Lícna strana


   Rubová strana

Príloha č. 3
k služobnému predpisu č. 21/2019

Vzor ROZETY K PamätnEJ MEDAILE

	              Pohľad zhora


	Čelný pohľad

	Priemer rozety 5 mm

Priemer pripínacieho mechanizmu 
8 mm
	Šírka rozety 5 mm

Výška rozety 5 mm

Šírka pripínacieho mechanizmu 8 mm

Výška pripínacieho mechanizmu 5 mm

Dĺžka ihlice pripínacieho mechanizmu 8 mm


Príloha č. 4
k služobnému predpisu č. 21/2019
Vzor dokladu o udelení PamätnEJ MEDAILY

K 75. VYROCIU SLOVENSKEHO NARODNEHO POVSTANIA
A SKONCENIA DRUHEJ SVETOVEJ VOJNY

�)	§ 1 ods. 1 zákona č. 255/1946 Zb. o příslušnících československé armády v zahraničí a o některých jiných účastnících národního boje za osvobození v znení zákona č. 101/1964 Zb.





